Fes una foto del terrat,   
que des d’aquí puc veure Mart.   
La roba estesa, el meu agost,   
un camp d’espigues i cargols.   
Esperarem que passi el fred   
i sota l’arbre parlarem de tot.   
Un bioritme elemental,   
un mar d’antenes i animals.   
  
Els astronautes volen baix,   
els núvols passen com qui no diu res.   
Amb les butxaques a les mans,   
caminarem els passos d’altres peus.   
Esmorzarem pa amb oli i sal,   
ho vestirem amb unes copes de vi.   
Deixant de banda la ciutat,   
la tarda és llarga, i portser més, molt més, la nit.   
  
Un altre lloc, un altre temps,   
on parlarem amb altres déus.   
El meu secret subtitulat,   
camins d’arròs, camins de blat.   
Esperarem que baixi el sol,   
i sota l’arbre parlarem del temps.   
Un bioritme elemental,   
un tros de vida artificial.   
  
Els astronautes volen baix,   
els núvols passen com qui no diu res.   
Amb les butxaques a les mans,   
caminarem els passos d’altres peus.   
Esmorzarem pa amb oli i sal,   
ho vestirem amb unes copes de vi.   
Deixant de banda la ciutat,   
la tarda és llarga, i portser més, molt més, la nit.